EkBass/fiwiki-20250220-pages-articles huggingface dataset:
Ismo Hölttö

Ismo Olavi Hölttö (s. 12. helmikuuta 1940 EspooVirkkula, Simopekka: Hän katsoi Suomea silmiin. Aamulehti 10.4.2015, s. B12–13.) on suomalainen valokuvaaja. Ennen päätoimista valokuvaajan uraansa Ismo Hölttö toimi kultaseppänä vuodesta 1955 vuoteen 1970. Jo 1960-luvulla hän kuitenkin harrasti valokuvausta vakavasti ja kierteli Suomea kuvaten köyhiä maaseudun ihmisiä. Yhdessä Mikko Savolaisen kanssa hän julkaisi vuonna 1970 valokuvateoksen Suomea tämäkin. Kahta vuotta myöhemmin julkaistiin toinen yhteistyön tulos Raportti Suomen mustalaisista. Hölttö sai valokuvataiteen valtionpalkinnon ensimmäisen kerran vuonna 1969 ja uudelleen vuonna 1992 koottuaan 1960-luvun mustavalkokuviaan isoksi, kolmella värillä arkistokelpoiselle paperille painetuksi omakustanteiseksi valokuvateokseksi Ihminen pääosassa. Sen sitomoon jäljelle jääneistä painoarkeista sidottiin vuonna 2008 hieman erisisältöisiä kirjoja nimellä Valokuvia – Photographs. Vuonna 2003 kirjan kuvia nähtiin isoina suurennoksina Galleria Hippolytessä Helsingissä. Vuosina 1970–1979 Höltön yrityksenä oli Studio Ismo Hölttö Ky, ja vuodesta 1980 lähtien Rykämä Oy. Valtaosa Höltön tuotannosta on ollut mainos- ja muita käyttökuvia, tilaajina muiden muassa art directorit Herbie Kastemaa, Asko Kekkonen, Erkki Ruuhinen, Kari Torkler ja Jukka Veistola.Ismo Hölttö: Puuta, kultaa ja hopeaa, teoksessa Ismo Hölttö sai valtion taiteilijaeläkkeen vuonna 2002. Keväällä 2015 Ateneumin taidemuseo järjesti suuren näyttelyn Höltön töistä.Oranen, Mikko: Ismo Hölttö. Skenet 15.4.2015. Viitattu 29.5.2015. Höltön valokuvia on Suomen lisäksi ollut näytteillä Ranskassa, Tanskassa ja Liettuassa. ==Teoksia== *Mikko Savolainen & Ismo Hölttö (valokuvat), Aku-Kimmo Ripatti (teksti). Suomea tämäkin. Jyväskylä: Gummerus, 1970. *Kari Huttunen (teksti), Ismo Hölttö ja Mikko Savolainen (valokuvat). Raportti suomen mustalaisista. Jyväskylä: Gummerus, 1972. ISBN 951-20-0089-X. *Mikko Savolainen (teksti ja valokuvat) ja Ismo Hölttö (valokuvat). Vanhuksia. Ilomantsi: M. Savolainen, 1982. ISBN 951-99418-6-X. *Ismo Hölttö. Ihminen pääosassa. Kuvia suomalaisista. Helsinki: Ismo Hölttö, 1989. ISBN 951-99835-5-4. *Ismo Hölttö. Pieniä ihmisiä. Helsinki: Erweko Painotuote, 2002. ISBN 952-91-4820-8. *Ismo Hölttö (kuvat), Elina Heikka (essee). Valokuvia – Photographs. Helsinki: Suomen valokuvataiteen museo, 2008. ==Lähteet== ==Aiheesta muualla== *Höltön näyttely Ateneumin taidemuseossa keväällä 2015 *Höltön näyttely Suomen Kivikeskuksessa kesällä 2015 Luokka:Suomalaiset valokuvaajat Luokka:Vuonna 1940 syntyneet Luokka:Elävät henkilöt
Pangody

Pangody () on kaupunkityyppinen taajama Nadymin piirissä Jamalin Nenetsiassa. Taajaman asukasluku oli vuoden 2010 väestönlaskennassa 10 805 henkeä. Taajaman taloudelle tärkeää ovat erityisesti läheisten kaasu- ja öljykenttien tuotanto- ja huoltotyöt sekä taajaman ohitse vievien kaasuputkien ylläpitotyöt. Taajama sijaitsee Nadymin ja Novyi Urengoin välisen maantien ja rautatien varrella. Lisäksi sieltä vie paikallistie Jamburgiin. ==Lähteet== ==Aiheesta muualla== * Taajamasta nadymin piirin sivulla Luokka:Jamalin Nenetsian kaupunkimaiset taajamat
Sulfonointi

Sulfonointi on orgaaninen reaktio, jossa yhdisteeseen liitetään sulfonihapporyhmä. Sulfonointiin käytetään tyypillisesti rikkitrioksidia, väkevää rikkihappoa, oleumia tai klooririkkihappoa. Gregory P. Dado, Edward A. Knaggs & Marshall J. Nepras: Sulfonation and Sulfation, Kirk-Othmer Encyclopedia of Chemical Technology, John Wiley & Sons, New York, 2006 Teoksen verkkoversio Viitattu 02.05.2012 ==Aromaattisten yhdisteiden sulfonointi== Aromaattisten yhdisteiden sulfonointi on tyypiltään elektrofiilinen aromaattinen substituutio. Elektrofiilina näissä reaktioissa toimii protonoitunut rikkitrioksidi- tai rikkitrioksidimolekyyli. Rikkitrioksidimolekyyli on protonoituneena vesiliuoksissa, kun taas aproottisissa liuottimissa elektrofiilina toimii rikkidioksidimolekyyli. Reaktion ensimmäisessä vaiheessa elektrofiili hyökkää aromaattiseen renkaaseen, jolloin muodostuu positiivisesti varautunut siirtymätila. Protonin eliminoitumisen jälkeen renkaan aromaattisuus palautuu ja tuotteeksi on muodostunut sulfonihappo. : Kaupallisesti tärkeitä sulfonointiprosesseja ovat muun muassa bentseenin, tolueenin, ksyleenin ja naftaleenin sulfonoiminen ja näitä sulfonoituja johdannaisia käytetään muun muassa pinta-aktiivisina aineina ja väriaineiden valmistuksessa. Aromaattisten yhdisteiden sulfonoinnin sivutuotteina voi muodostua sulfoneja ja sulfonihappojen anhydridejä. ==Alifaattisten yhdisteiden sulfonointi== Alkeenit reagoivat vetysulfiittiliuosten kanssa muodostaen sulfonihappoja, ja koska alkeenien ja rikkitrioksidin tai väkevän rikkihapon reaktio on hyvin eksoterminen, on se teollisuudessa käytetty tapa syntetisoida alifaattisia sulfonihappoja. Reaktio on tällöin tyypiltään vapaaradikaaliadditio. Myös klooririkkihappoa voidaan käyttää alkeenien sulfonoimiseen. Erityisesti sulfonoidaan 12-18 hiiliatomia sisältäviä alkeeneja ja niiden sulfonointituotteet ovat kaupallisesti tärkeitä pinta-aktiivisia aineita. Sivutuotteina voi muodostua 1,2-disulfonihappoja, joiden muodostumista voidaan hillitä reaktio-olosuhteiden valinnalla. Alkaaneja voidaan sulfonoida käyttäen rikkidioksidia ja happea tai rikkidioksidia ja klooria sekä UV-säteilytystä. ==Lähteet== Luokka:Orgaaniset reaktiot
Jänis istui maassa

Jänis istui maassa (Häschen in der Grube) on saksalainen leikkilaulu ja kansansävelmä, jonka Alli Nissinen on suomentanut. Tekstin kirjoitti Friedrich Fröbel vuonna 1840; melodian hän perusti toiseen saksalaiseen kansansävelmään Wer die Gans gestohlen hat, der ist ein Dieb. Luokka:Kansansävelmät Luokka:Lastenlaulut Luokka:Teokset ilman tekijännimeä
Handle with Care

Handle With Care on yhdysvaltalaisen thrash metal -yhtye Nuclear Assaultin kolmas studioalbumi. == Kappaleet == # # # # # # # # # # # # == Kokoonpano == * John Connelly – kitara, laulu * Anthony Bramante – kitara * Dan Lilker – basso * Glenn Evans – rummut == Arviot == * Allmusic: http://www.allmusic.com/album/r14259 == Aiheesta muualla == * Handle with Care discogs.com -sivustolla * == Lähteet == Luokka:Nuclear Assaultin albumit Luokka:Vuoden 1989 albumit
Punainen Kurdistan

Punainen Kurdistan (, ) on Neuvostoliiton Azerbaidžanin SNT:hen vuosina 1923–1930 kuuluneesta paikallishallintoalueesta käytetty nimitys. Ajatus Azerbaidžanin kurdien hallintoalueesta syntyi vuonna 1921. Heinäkuussa 1923 perustettiin Kurdistanin kihlakunta (ven. Курдистанский уезд, Kurdistanski ujezd, azeriksi Kürdüstan qəzası). Vuoristo-Karabahin autonomisen alueen ja Armenian välissä sijainneeseen kihlakuntaan kuului kuusi piirikuntaa (azeriksi dairə): Kəlbəcər, Koturlu, Kürdhacı, Muradxanlı, Qarqışlaq ja Qubadlı. Hallinnollinen keskus oli virallisesti Laçın, mutta käytännössä paikallishallinto toimi Şuşassa. Vuoden 1926 väestönlaskennan mukaan alueella oli 51 400 asukasta. Heistä 72,3 % oli kurdeja ja 26,7 % azereja. Äidinkielenään kurdia puhui kuitenkin vain 6,1 %, kun taas azerin puhujia oli 92,5 %. Qubadlın piirikunnan väestö koostui lähes kokonaan azereista. Kurdistanin kihlakunta lakkautettiin Neuvostoliiton paikallishallinnon uudistuksen yhteydessä huhtikuussa 1929. Aluksi sen alue oli tarkoitus liittää perusteilla olleeseen Karabahin piirikuntaan. Toukokuussa 1930 perustettiin kuitenkin pinta-alaltaan aikaisempaa laajempi Kurdistanin piirikunta (ven. Курдистанский округ, Kurdistanski okrug), joka ulottui etelässä Iranin rajalle saakka. Pian tämän jälkeen Neuvostoliiton kansankomissaarien neuvosto ja toimeenpaneva keskuskomitea päättivät piirikuntajaon lakkauttamisesta. Azerbaidžanin viranomaiset tekivät vastaavan päätöksen elokuussa 1930. Kurdistanin piirikunnan alue jaettiin Kəlbəcərin, Laçınin, Qubadlın ja Zəngilanin piireiksi ja osa siitä liitettiin Cəbrayılin piiriin. ==Katso myös== * Azerbaidžanin kurdit ==Lähteet== Luokka:Azerbaidžanin historia Luokka:Kurdistan Luokka:Kihlakunnat
Pavlopétri (saari)

Pavlopétri () on pieni Kreikan saari, joka sijaitsee Välimeressä Elafónisoksen saaren ja Lakonian rannikon välissä. Saaren pinta-ala on noin 0,0028 neliökilometriä ja se on asumaton (vuonna 2011). == Maantiede == Välimeressä sijaitseva Pavlopétrin saari yhdessä lähisaartensa, kuten Elafónisoksen, sekä mantereella olevan neljän neliökilometrin kokoisen alueen kanssa muodostaa Elafónisoksen kunnan, joka kuuluu Lakonian alueyksikköön ja Peloponnesoksen alueeseen. Pavlopétri yhdessä lähisaartensa sekä saarta vastapäätä sijaitsevalla mantereella sijaitsevien Neápolin luoteispuolisten alueiden kanssa muodostaa Natura 2000 -verkostoon kuuluvan suojelualueen, jolla on kokoa 54,9 neliökilometriä. == Historia == Pavlopétrin saaren koillispuolella on mereen uponnut kalkoliittisen ja pronssikauden Pavlopétrin kaupunki, joka on maailman vanhin veden alle joutunut arkeologinen kohde. Kaupungissa on esimerkiksi ollut teitä, temppeli sekä palatsi, jossa on neljä huonetta. Pavlopétrin saarella sen sijaan on säilynyt Rooman valtakunnan ja Bysantin aikaisia muurien jäänteitä. == Lähteet == Luokka:Elafónisos Luokka:Kreikan saaret
LaMichael James

LaMichael Keondrae James (s. 22. lokakuuta 1989 New Boston, Texas) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. James oli yliopistourallaan Oregonin yliopiston tähtipelaaja, mutta häneen kohdistuneet odotukset eivät toteuneet ammattilaiskentillä. James pelasi NFL-liigassa vain neljä kautta. ==Pelaajaura== San Francisco 49ers varasi Oregonin yliopiston joukkueessa pelanneen Jamesin vuoden 2012 NFL:n varaustilaisuudessa toisella kierroksella, tilaisuuden 61. pelaajana. Jamesin tippuminen toisen kierroksen loppupäähän johtui pääasiassa Jamesin pienestä koosta, jonka monet uskoivat haittaavan hänen menestystään ammattilaiskentillä. James oli ollut yliopistosarjassa tähtipelaaja, mutta joutui tyytymään 49ersissa varamiehen rooliin. Hän loukkaantui harjoitusleirillä, eikä parannuttuaan saanut paljoa peliaikaa Frank Goren ollessa joukkueen kiistaton ykköskeskushyökkääjä. Jamesin saavutukset 49ersissa eivät ollet mairittelevia, vaikka hänen harvojen pallonkantojensa keskiarvo olikin 4,5 jaardia. Kaudella 2014 James pyysi 49ersilta vapautusta sopimuksestaan, mihin joukkue myös myötyi. James teki sopimuksen Miami Dolphinsin kanssa, mutta hänen aikansa Dolphinsissa jäi lyhyeksi. Lähinnä potkunpalauttajana pelannut James jäi joukkueen muiden keskushyökkääjien varjoon ja hänen sopimuksensa purettiin kauden 2015 alkupuolella. Tämän jälkeen James ei ole pelannut ammattilaisena. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1989 syntyneet Luokka:Elävät henkilöt
Eslöv

Eslöv on samannimisen Eslövin kunnan keskustaajama Etelä-Ruotsissa Skånen läänissä. == Historia == Ensimmäinen maininta Eslövistä on vuodelta 1145. Vuonna 1858 avattiin Eslövin rautatieasema Malmön ja Tukholman väliselle pääradalle. 1860-luvulla rautateitä alettiin rakentaa enemmän ja Eslövistä tuli risteysasema kuudelle eri rautatielinjalle. Väkiluku alkoi kasvaa ja vuonna 1875 kunnassa oli 1 240 asukasta. Vuonna 1911 kunnassa oli jo 5 400 asukasta, ja se sai kaupunkioikeudet. Väkiluku jatkoi kasvuaan, ja vuonna 1951 asukkaita oli 7 000, 1964 11 000 ja 1995 15 000\. Vuonna 1971 kuntauudistuksessa Eslövistä tuli osa laajempaa kokonaisuutta, Eslövin kuntaa, jossa on nykyisin yhteensä yli 30 000 asukasta. == Teollisuus == Kauppa kukoisti rautatieaseman ympäristössä ja lopulta alueelle muodostui tehtaita. Nykyisin tärkein tehdas on Procordia Food AB:n (ent. Felix) tehdas. == Kuuluisia rakennuksia == Eslövissä sijaitsee Ruotsin korkein puutalo, Lagerhuset. Rakennus peruskorjattiin vuonna 2007. Alun perin rakennus oli ensimmäisen maailmansodan aikainen viljavarasto. Salubrin lääketehdas on lähtöisin kaupungista. Eslövissä on myös monen muun suuren yrityksen pääkonttoreita. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kaupungit *
Frank Gore

Franklin Delano ”Frank” Gore (s. 14. toukokuuta 1983 Miami, Florida) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan Buffalo Billsissa. Ennen ammattilaisuraansa Gore pelasi yliopistojalkapalloa Miamin yliopiston joukkueessa. Gore on valittu viidesti NFL:n tähdistöotteluun Pro Bowliin, kausilla 2006, 2009, 2011, 2012 ja 2013. ==NFL-ura== San Francisco 49ers varasi Goren vuoden 2005 NFL:n varaustilaisuudessa kolmannen kierroksen ensimmäisenä pelaajana, yhteensä 65. vuorolla. Goren varausnumeroa heikensivät hänen yliopistouransa aikana koetut loukkaantumiset, ja hänen pelikuntoaan pidettiin kyseenalaisena. 49ersilla oli samassa tilaisuudessa myös ykkösvaraus, jonka he käyttivät Utahin yliopiston pelinrakentajaan Alex Smithiin. Gore oli toisen kautensa alusta lähtien vakituinen aloittaja 49ersin miehistössä. Kymmenen 49ersissa pelatun kauden jälkeen Gore siirtyi kolmivuotisella sopimuksella Indianapolis Coltsiin. Maaliskuussa 2018 Gore teki yksivuotisen sopimuksen Miami Dolphinsin kanssa. == Lähteet == == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1983 syntyneet Luokka:Elävät henkilöt
Tuntematon hieroja

Tuntematon hieroja on suomalainen viihdeohjelma, jonka ensimmäinen, ja ainut jakso esitettiin Jimillä vappuna 1. toukokuuta 2012. Ohjelmassa kaksi kilpailijaa asetetaan sokkoina julkisuuden henkilön hierottaviksi, ja heidän täytyy vihjeiden perusteella selvittää hierojansa henkilöllisyys. Ohjelmaa juontaa Janne Kataja, ja sen ensimmäisessä jaksona hierojana toimi kirjailija Roman Schatz. Ohjelmaa luvattiin jatkaa jos ohjelman Facebook-sivulla olisi 50 000 tykkäystä.Tuntemattoman hierojan verkkosivut. Web Archive. ==Lähteet== Luokka:2010-luvun suomalaiset televisiosarjat
János Áder

János Áder (unkariksi Áder János, s. 9. toukokuuta 1959) on unkarilainen poliitikko, joka toimi Unkarin presidenttinä 2012–2022. Áder on Fidesz- puolueen varhaisia johtajia. Hänet valittiin 2009 Euroopan parlamenttiin. Unkarin parlamentti valitsi hänet 2012 Unkarin presidentiksi. Hän seurasi tehtävässä Pál Schmittia, joka erosi virasta, kun hänen tohtoriväitöskirjansa todettiin plagiaatiksi. Unkarin parlamentti valitsi vuonna 2017 maan presidentiksi lähinnä seremonialliseen virkaan uudelle viisivuotiskaudelle virassa vuodesta 2012 olleen Áderin, joka edustaa oikeistolaista Fidesz- puoluetta ja tunnetaan pääministeri Viktor Orbánin läheisenä liittolaisena. Áderin seuraajaksi vuonna 2022 nousi Katalin Novák. == Lähteet == == Aiheesta muualla == * Luokka:Unkarilaiset europarlamentaarikot Luokka:Unkarin presidentit Luokka:Vuonna 1959 syntyneet Luokka:Elävät henkilöt
Moustache (Half a Scissor)

Moustache (Half a Scissor) on Mr. Oizon toinen studioalbumi. Se julkaistiin 4. lokakuuta 2005 ja on jatkoa kuusi vuotta aikaisemmin ilmestyneelle Analog Worms Attackille. Toisin kuin Analog Worms Attackissa, tässä albumissa käytettiin pelkästään tietokoneääniä. Pian albumin julkaisun jälkeen Mr. Oizon silloinen levy-yhtiö F Com Records julkaisi, että piti albumia lähinnä roskana verrattuna sen edeltäjään, eivätkä arvostelijat pitäneet albumin experimentalismista tai siinä esiintyyvistä teemoista. Ainoastaan yksi albumin single, "Stunt", julkaistiin ja pian Mr. Oizo erosi F Comilta ja liittyi myöhemmin Ed Bangerille. == Kappaleet == # # # # # # # # # # # # # # # # # == Arviot == * Allmusic: == Aiheesta muualla == * Moustache (Half a Scissor) discogs.com -sivustolla == Lähteet == Luokka:Vuoden 2005 albumit Luokka:Mr. Oizon albumit
Markus Weissenberger

Markus Weissenberger (s. 8. maaliskuuta 1975, Lauterach, Itävalta) on itävaltalainen jalkapalloilija, pelipaikaltaan keskikenttäpelaaja. Hän edustaa tällä hetkellä Itävallan Bundesliigassa pelaavaa LASK Linziä. Weissenbergerin isoveli Thomas Weissenberger on entinen ammattilaisjalkapalloilija. ==Ura== Weissenberger on pelannut LASK Linzissä vuodesta 2008 lähtien, edustettuaan sitä ennen TSV 1860 Müncheniä, Arminia Bielefieldiä ja Eintracht Frankfurtia. Maajoukkuedebyyttinsä hän teki vuonna 1999, ja on sen jälkeen pelannut toistaiseksi 29 A-maaottelua. Weissenberger valittiin Itävallan joukkueeseen vuoden 2008 EM-kilpailuihin, mutta hän joutui jäämään sivuun turnauksesta polvivamman vuoksi. Luokka:Itävaltalaiset jalkapalloilijat Luokka:Vuonna 1975 syntyneet Luokka:Elävät henkilöt
Jääkiekon alle 19-vuotiaiden Euroopan-mestaruuskilpailut

Jääkiekon alle 19-vuotiaiden Euroopan-mestaruuskilpailut oli vuosittain järjestetty jääkiekkoiluturnaus, jota pelattiin vuosina 1968–1976. Vuodesta 1977 alkaen kisat muuttuivat alle 18-vuotiaiden Euroopan- mestaruuskilpailuiksi. Samalla alettiin pelata virallisia alle 20-vuotiaiden maailmanmestaruuskisoja. == Mitalistit ja kisapaikkakunnat == Turnaus Kulta Hopea Pronssi Järjestäjämaa (1967) Neuvostoliitto Suomi Ruotsi 1968 Tšekkoslovakia Neuvostoliitto Ruotsi 1969 Neuvostoliitto Ruotsi Tšekkoslovakia Länsi-Saksa 1970 Neuvostoliitto Tšekkoslovakia Ruotsi 1971 Neuvostoliitto Ruotsi Tšekkoslovakia 1972 Ruotsi Neuvostoliitto Tšekkoslovakia 1973 Neuvostoliitto Ruotsi Tšekkoslovakia 1974 Ruotsi Neuvostoliitto Suomi 1975 Neuvostoliitto Tšekkoslovakia Ruotsi 1976 Neuvostoliitto Ruotsi Suomi == Mitalitaulukko == Maa Kultaa Hopeaa Pronssia Yhteensä Neuvostoliitto 6 3 0 9 Ruotsi 2 4 3 9 Tšekkoslovakia 0 2 4 6 Suomi 0 0 2 2 Taulukkoon on laskettu mukaan vain vuosien 1968–1976 turnaukset. == Lähteet == === Viitteet === Luokka:Jääkiekkokilpailut en:IIHF European Junior Championships#U19
We’ll Meet Again – The Very Best of Vera Lynn

We’ll Meet Again – The Very Best of Vera Lynn on britannialaisen laulajan Vera Lynnin kokoelma-albumi vuodelta 2009. Levyn kappaleet on äänitetty vuosien 1936 ja 1959 välisenä aikana“We’ll Meet Again: The Very Best of Vera Lynn” CD Review brokenrecordsonline.com Viitattu 2.5.2012. ==Kappalelista== #"(There'll Be Bluebirds Over) The White Cliffs of Dover" - 3.18 (Walter Kent, Nat Burton) #"Auf Wiederseh'n Sweetheart" - 2.36 (Eberhard Storch, John Turner, Geoffrey Parsons) #"We'll Meet Again" - 3.01 (Ross Parker, Hughie Charles) #"Travellin' Home" - 3.06 (Traditional arrangement Dix, Masters) #"As Time Goes By" - 3.00 (Herman Hupfeld) #"Dream" - 2.41 (Johnny Mercer) #"Faraway Places" - 2.41 (Joan Whitney, Alex Kramer) #"Harbour Lights" - 3.07 (Will Grosz, Jimmy Kennedy) #"It's a Lovely Day Tomorrow" - 3.13 (Irving Berlin) #"If You Love Me (Really Love Me)" - 2.59 (Edith Piaf, Marguerite Monnot, Geoffrey Parsons) #"When You Hear Big Ben" - 2.31 (Harry Leon, Mark Malloy, Jack Scott) #"Yours" - 3.11 (Gonzalo Roig, Albert Gamse, Jack Sherr) #"The Loveliest Night of the Year" - 1.12 (Juventino Rosas, Irving Aaronson, Paul Francis Webster) #"Wish Me Luck as You Wave Me Goodbye" - 3.15 (Harry Parr-Davies) #"Half as Much - Isle of Innisfree - You Belong to Me" - 3.04 (Williams) (Farrelly) (King, Stewart, Price) #"Up the Wooden Hill to Bedfordshire" - 3.05 (Grey, Connelly) #"When I Grow Too Old to Dream" - 2.45 (Sigmund Romberg, Oscar Hammerstein II) #"Somewhere Along the Way - Here in My Heart - Let the Rest of the World Go By" - 3.31 (Adams, Gallop)(Bonnelli, Levinson, Genaro)(Ball, Brennan) #"I'm Forever Blowing Bubbles" - 3.29 (James Kendis, James Brockman, Nat Vincent) #"From the Time You Say Goodbye (The Parting Song)" - 2.27 (Leslie Sturdy) ==Lähteet== == Aiheesta muualla == * Levyn kannen kuva Luokka:Vuoden 2009 kokoelma-albumit Luokka:Brittiläiset popalbumit
Ammattiliitto Nousu

Ammattiliitto Nousu ry (entinen Nordea Unioni Suomi, ) eli Nousu on Nordeassa ja sen tytäryhtiöissä työskentelevien ammattiliitto, johon kuuluu noin 7 000 toimihenkilöä, esimiestä ja asiantuntijaa. Nousu on keskusjärjestö STTK:n ja UNI Global Unionin jäsen sekä osa Union in Nordeaa, joka on Suomen, Norjan, Ruotsin, Tanskan ja Puolan nordealaisten muodostama yhteistyöelin. Nousu on sopijaosapuolena rahoitusalan työehtosopimuksessa. Nousu perustettiin 2. helmikuuta 2002 ja joulukuuhun 2010 asti yhdistys toimi osana Ammattiliitto Suoraa. Suora yhdistyi vuoden 2011 alussa Toimihenkilöunionin kanssa muodostaen Ammattiliitto Pron.Nordea Union Finland became an independent trade union Union in Nordea 2011 Nousu järjesti asiasta jäsenäänestyksen, jossa 80 prosenttia vastusti liittymistä uuteen liittoon. Nordealaiset kokivat, että finanssiala jää suuressa liitossa liian pieneksi sektoriksi, joten Nousu irtautui fuusiosta ja siitä muodostettiin itsenäinen ammattiliitto.Petra Sneck: Palkkaus nousuun. Nordealaiset saivat oman ammattiliiton STTK 1/2011, s. 10 STTK hyväksyi Unionin jäsenliitokseen 12. tammikuuta 2011.Nordean toimihenkilöt STTK:n jäsenliitoksi Yleisradio 12.1.2011 == Hallinto == Yhdistyksen vuonna 2009 valitsema 30 henkinen edustajisto käytti myös ylimenokauden aikana 2011-2013 aikana Nousun ylintä päätösvaltaa. Edustajiston puheenjohtajana toimi Sirkku Pääkkönen Rovaniemeltä ja varapuheenjohtajana Pasi Järvinen Helsingistä. Vuoden 2013 vaaleissa edustajiston puheenjohtajaksi valittiin Tuula Muukkonen Turusta ja varapuheenjohtajaksi Kristiina Widenius Helsingistä. Nousun hallituksen kuuluivat ylimenokaudella puheenjohtaja Kari Ahola, varapuheenjohtajat Marja Yliniemi ja Laura Kuparinen sekä 10 jäsentä, jotka valittiin vaalipiireittäin. Kevään 2013 vaaleissa puheenjohtajien määrää vähennettiin kolmesta kahteen. Puheenjohtajana jatkaa kauden 2013-2016 Kari Ahola. Varapuheenjohtajaksi valittiin Tarja Furuholm. Keväällä 2016 valittiin hallinto vaalikaudelle 2016-2019. Edustajiston puheenjohtajina jatkoivat Tuula Muukkonen ja Kristiina Widenius. Samoin liiton puheenjohtajat Kari Ahola ja Tarja Furuholm jatkoivat tehtävissään ilman vastaehdokkaita. == Puheenjohtajat == *2006- Kari AholaHallitus Nousu 2012 *2002-2006 Rauni SöderlundHallitus Nousu 2004 == Liiton toimisto == Liiton toimistossa työskentelee seitsemän henkilöä. Liiton toiminnanjohtajana toimii Minna Ahtiainen. == Lähteet == == Aiheesta muualla == * Ammattiliitto Nousu ry:n verkkosivut * Union in Nordea Luokka:Lakkautetut suomalaiset ammattiliitot
Nuotiosammal

Nuotiosammal (Funaria hygrometrica) on lehtisammallaji, joka kuuluu nuotiosammalten (Funaria) sukuun ja nuotiosammalten heimoon (Funariaceae). ==Ulkonäkö== Nuotiosammal on pienikokoinen (1 - 3 senttimetriä). Sillä on leveät lehdet, joissa on selvä keskisuoni. Sen aika kookas itiöpesäke on pitkän ja kellanpunaisen pesäkeperän päässä. ==Elinympäristö== Nuotiosammal on runsaasti itiöivä pioneerilaji, joka kasvaa esimerkiksi palaneella maalla, paljailla kalkkipitoisilla paikoilla, kasvihuoneissa ja betonirakenteissa, usein ihmisen luomilla kasvupaikoilla. ==Levinneisyys== Nuotiosammal on kosmopoliitti. Suomessa se on yleinen ja runsaslukuinen koko maassa. Se puuttuu vain yläpaljakalta. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. === Viitteet === == Aiheesta muualla == *Pinkka, Lajintuntemuksen oppimisympäristö: Nuotiosammal (Funaria hygrometrica) *Luopioisten kasvisto: Nuotiosammal (Funaria hygrometrica) *United States Department of Agriculture (USDA): Funaria hygrometrica *Flora of North America: Funaria hygrometrica Luokka:Aitosammalet Luokka:Etelämantereen kasvisto
Arvid Göransson Horn af Kanckas

Arvid Göransson Horn af Kanckas (1590 Vuorentaan kartano, Halikko – 16. helmikuuta 1653 Vuorentaan kartano, Halikko) oli Uudenmaan ja Hämeen läänin maaherra. == Elämäkerta == Hornin vanhemmat olivat Göran Henrikinpoika Horn ja Brita Hansdotter, jonka vanhemmat olivat amiraali Hans Larsson Björnram sekä Ingeborg Boije af Gennäs. Arvid Horn kirjoittautui 5. lokakuuta 1609 Wittenbergin yliopistoon, jossa hän opiskeli jonkin aikaa. Vuosina 1612–1616 hän oli ratsumies ja myöhemmin korpraali suomalaisessa ratsuväessä. Vuonna 1617 hän oli Jaakko de la Gardien värvätyn rykmentin henkikomppanian vänrikki. Horn oli 1619 kapteenina karjalaisessa jalkaväkikomppaniassa. Hän oli 1623 Hämeen läänin jalkaväen everstiluutnantti ja Karjalan jalkaväessä saadessaan tehtäväkseen Porin rykmentin perustamisen helmikuussa 1626. Samalla hänet ylennettiin everstiksi.Laitakari, Eino s. 61 Horn johti perustamaansa rykmenttiä Puolan sodassa avustettaessa piiritettyä Mewen kaupunkia 11.–21. syyskuuta 1626 sekä linnoitetun kaupungin puolustuksessa. Kahden viikon piirityksen jälkeen hän luovutti kaupungin puolalaisille 3. heinäkuuta 1627, jolloin kolme porilaiskomppaniaa poistui kaupungista. Horn joutui sotavankeuteen, josta vapauduttuaan hän oli Narvan käskynhaltijana 5. tammikuuta 1633. Hänet määrättiin Uudenmaan ja Hämeen läänin sekä myöhemmin Hämeen läänin maaherraksi 14. lokakuuta 1634, mistä tehtävästä hän erosi 22. kesäkuuta 1637. Horn oli Turun hovioikeuden varapresidenttinä 7. kesäkuuta 1650, missä tehtävässä hän oli kuolemaansa saakka 16. helmikuuta 1653. Hänet on haudattu Halikon kirkossa olevaan sukukalmistoon.Laitakari, Eino s. 61-62 Horn avioitui 1620 Ingeborg Kurckin (k. 1648) kanssa. Vaimon vanhemmat olivat ratsumestari Knut Jönsson Kurck ja Brita Gylta. Horn avioitui uudelleen Tukholmassa 28. heinäkuuta 1650 Elisabet Sparren kanssa. Toisen puolison vanhemmat olivat valtaneuvos Johan Eriksson Sparre ja Anne Urne. Kumpikin avioliitto oli lapseton.Elgenstierna, Gustaf s. 674 == Lähteet == * * === Viitteet === Luokka:Suomen maaherrat Luokka:Suomalaiset aateliset Luokka:Vuonna 1590 syntyneet Luokka:Vuonna 1653 kuolleet Luokka:Porin läänin jalkaväkirykmentti
Neovenator

Neovenator ("uusi saalistaja") on Euroopasta hävinnyt dinosaurus. Neovenator löydettiin 1978. Se luokitellaan joskus heimoon Neovenatoridae, ja joskus heimoon Carcharodontosauridae. Neovenatoridae-heimon jäsenet ovat sukua myös Megalosaurukselle. == Piirteet == Noin 70 prosenttia Neovenatorin luurangosta on löydetty. Se oli hyvin virtaviivainen eläin. Kallo oli kapea ja sillä on erittäin suuret sierainonkalot. Välileuanluun viiden hampaan järjestely osoittaa sen olleen sukua Allosaurukselle. Neovenatorin pituudeksi on arvioitu 6-10 metriä. == Lähteet == Luokka:Carnosauria
Titanosauria

Titanosaurit (Titanosauria tai Titanosauroidea) on hävinnyt sauropodien ryhmä. Siihen kuuluvilla dinosauruksilla oli tyypillistä pitkä kaula, suuri koko ja luunystyt tai luulevyt. Se oli menestynein ja viimeisin sauropodiryhmä. Lajeja eli Pohjois-Amerikassa, Etelä-Amerikassa, Euroopassa, Aasiassa ja Australiassa. Ne ilmestyivät varhaisliitukaudella ja kuolivat sukupuuttoon myöhäisliitukaudella. Luokka:Sauropodit
Taidemaalari Léopold Survagen muotokuva

Taidemaalari Léopold Survagen muotokuva on Italiassa syntyneen taiteilija Amedeo Modiglianin öljyvärein kankaalle maalaama muotokuva, 61,5 cm × 46 cm, vuodelta 1918. Maalaus ostettiin Ateneumin taidemuseoon vuonna 1955. Maalauksen malli taiteilija Léopold Survage (1879–1968), alkuperäiseltä nimeltään Sturzwage, oli tutustunut Modiglianiin Pariisissa vuonna 1911 Rotonden kahvilassa. Survagella oli suomalaisiakin sukujuuria. Hänen isoisänsä oli muuttanut Lappeenrannasta Moskovaan vuonna 1842. Sukusiteet pitivät yllä kontakteja Suomeen, ja Survage muun muassa suoritti asevelvollisuutensa Suomessa, Lappeenrannassa. Léopold Survagen äidinisä oli tanskalainen. Muotokuva syntyi kaksi vuotta ennen Modiglianin kuolemaa, hänen parhaana luomiskautenaan. Erikoista oli, että Modigliani joutui pyytämään muotokuvan takaisin itselleen, koska ei olisi muuten saanut lähetettyä taidekauppias Léopold Zborowskille neljää maalausta, kuten heidän tekemänsä sopimus hänet velvoitti. Näin Survage jäi ilman muotokuvaansa. Ateneumin taidemuseo osti maalauksen Sveitsistä kokoelmiinsa. Suomessa maalaus on antanut virikkeitä muun muassa Unto Koistisen muotokuviin. ==Lähteet== * Huusko, Timo: Amadeo Modigliani: Taidemaalari Léopold Survagen muotokuva. Teoksessa Ateneum-opas. Toim. Timo Huusko, 2007, s. 84. ==Aiheesta muualla== * Teos Suomen Kansallisgallerian sivuilla: Taidemaalari Léopold Survagen muotokuva. Luokka: Ateneumin kokoelmat Luokka:Italialaiset maalaukset Luokka:Muotokuvamaalaukset
Jääkiekon nuorten maailmanmestaruuskilpailut 1991

Jääkiekon nuorten maailmanmestaruuskilpailut 1991 pelattiin Kanadassa ja maailmanmestaruuden voitti isäntämaa Kanada. == Lopputulokset == Sija Joukkue O V H T TM PM P Kanada 7 5 1 1 40 18 11 Neuvostoliitto 7 5 1 1 44 15 11 Tšekkoslovakia 7 5 2 0 44 19 10 4 Yhdysvallat 7 4 2 1 45 19 9 5 Suomi 7 3 3 1 35 30 7 6 Ruotsi 7 3 4 0 32 29 6 7 Sveitsi 7 1 6 0 5 48 2 8 Norja 7 0 7 0 8 75 0 == Ottelut == == Pistepörssi == Sija Pelaaja M S P 1 Doug Weight 5 14 19 2 Eric Lindros 6 11 17 3 Pavel Bure 12 3 15 4 Martin Ručínský 9 5 14 5 Žigmund Pálffy 7 6 13 6 Marko Jantunen 3 10 13 7 Trent Klatt 6 6 12 8 Ted Drury 5 7 12 9 Vjatšeslav Kozlov 3 9 12 10 Mike Craig 6 5 11 http://www.quanthockey.com/wjc-u20/en/seasons/1991-wjc-u20-players-stats.html ==Palkinnot== ===IIHF:n valitsemat turnauksen parhaat pelaajat=== *Paras maalivahti: Pauli Jaks *Paras puolustaja: Jirí Šlégr *Paras hyökkääjä Eric Lindros ===Turnauksen tähdistökentällinen=== *Maalivahti: Pauli Jaks *Puolustajat: Dmitri Juškevitš, Scott Lachance *Hyökkääjät: Mike Craig, Eric Lindros, Martin Ručínský == Lopputulokset == A-sarja Sija Joukkue Kanada Neuvostoliitto Tšekkoslovakia 4\. Yhdysvallat 5\. Suomi 6\. Ruotsi 7\. Sveitsi 8\. Norja B-sarja Sija Joukkue 9\. Saksa 10\. Puola 11\. Ranska 12\. Japani 13\. Romania 14\. Alankomaat 15\. Itävalta 16\. Tanska C-sarja Sija Joukkue 17\. Pohjois-Korea 18\. Italia 19\. Jugoslavia 20\. Iso-Britannia 21\. Etelä- Korea 22\. Bulgaria 23\. Unkari 24\. Kreikka == Lähteet == * TSN: artikkeli turnauksesta 1991 * Passionhockey.com: IIHF U20 1991 * Hockeyarchives: IIHF U20 1991 === Viitteet === 1991 Luokka:Vuoden 1991 jääkiekko Luokka:Kanadan jääkiekko Luokka:Saskatchewan Luokka:Regina (kaupunki) Luokka:Saskatoon
Alaston nuori tyttö

Alaston nuori tyttö on taiteilija Oskar Kokoschkan (1886–1980) paperille lyijykynällä ja vesiväreillä maalaama työ, 44 × 27 cm, ja se on ajoitettu vuosiin 1906–1909. Taiteilija Oskar Kokoschkalla oli omia näkemyksiä muotokuviin. Hän oli kiinnostunut mallin nopeasta havainnoinnista, hän piirsi puberteettisia nuoria sekä kuvasi varsinkin näiden nopeaa kehitysvaihetta, elävien nuorien kulmikkuutta ja ruumiillisen epätasapainon tunnetta. Kokoschka oli jo lapsena ja nuorena kotikaupungissaan Wienissä tajunnut "... miten lähellä rumaa todellisuus oli verrattuna illusionistien taianomaisiin väreihin". Ihminen oli hänelle ruumiillisesti rajallinen, josta tehtävä taide auttamatta törmää hänen henkisiin ihanteisiinsa. Alaston nuori tyttö on maalattu Kokoschkan opiskeluaikana, jolloin hän oli opiskelijana Wienin taideteollisuuskoulussa. Hän muun muassa opetti koulunsa loppuvaiheessa elävän mallin luokalla. Suomeen tämä maalaus päätyi laulaja Alexis af Enehjelmin kautta. Af Enehjelm opiskeli vuosisadan alussa Wienissä ja hän tutustui siellä Kokoschkaan. Taiteilija lahjoitti maalauksen af Enehjelmille. Suomeen päätyi af Enehjelmin kautta myös Kokoschkan Kaksi naista -teos. ==Lähteet== * Huusko, Timo: Oskar Kokoschka: Alaston nuori tyttö. Teoksessa Ateneum-opas. Toim. Timo Huusko, 2007, s. 85. Luokka: Ateneumin kokoelmat Luokka:Maalaukset Luokka:Itävallan taide
Oulu-opisto

Oulu-opisto on Oulun kaupungissa toimiva kansalaisopisto. Kaupungissa toimii toinenkin opisto, Vuolle-opisto. Oulun työväenopisto perustettiin Suomen kolmantena työväenopistona vuonna 1907. Ennen Oulun opistoa oli perustettu Tampereen (1899) ja Vaasan (1907) työväenopistot.Fyrstén, s.13 Opisto toimi työväenopiston nimellä vuoteen 1992 asti, jolloin nimi vaihdettiin Oulu- opistoksi.Manninen, s. 268 Opisto aloitti toimintansa Oulun työväentalossa, jossa se toimi vuoteen 1935 saakka. Sieltä toiminta siirtyi Aleksanterintorin kansakoululle, jossa opisto oli jo toiminut lyhyen aikaa sisällissodan jälkeen, kun työväentalo oli suljettuna.Fyrstén, s.58-62 Kun Tampereelle 1960 alettiin rakentaa Sampolaa, yhteistä koulu- ja työväenopistotaloa, esitti Oulun työväenopiston johtokunta kaupunginhallitukselle, että Oulun-opistonkin toimitilat sijoitettaisiin uuden suunnitteilla olevan kansalaiskoulun tiloihin. Työväenopiston syyslukukausi 1967 alkoi arkkitehti Kari Virran suunnittelemassa monitoimitalossa, Pohjankartanossa, joka oli valmistunut Karjasillan kaupunginosaan samana kesänä.Fyrstén, s.76-77 == Johtajat ja rehtorit == * Ape Rantaniemi 1907–1908 ja 1910–1919 * J. W. Keto 1908–1909 * J. K. Kari 1909–1910 * K. Metsävainio ja J. T. Suomalainen 1919–1920 * Aappo Heikkinen 1920–1926 ja 1935–1957 * Samuli Pakkala 1926–1927 * Arvi Raivio 1927–1935 * Heli Arola 1957–1983 * Matti Lackman 1983–2013 * Kerttu Vilmunen 2013-2015 * Outi Lohi 2015- Fyrstén, s.104 == Lähteet == * * === Viitteet === == Aiheesta muualla == * http://www.ouluopisto.fi/ Luokka:Oulun oppilaitokset Luokka:Kansalais- ja työväenopistot
Neiti Kekäläinen

Neiti Kekäläinen on taiteilija Eero Nelimarkan (1891-1977) öljyvärein kankaalle maalaama teos, 65,5×45,5 cm, vuodelta 1916. Ateneumin taidemuseo osti sen kokoelmiinsa vuonna 1968. Neiti Kekäläinen on taiteilijan ja runoilija Larin-Kyöstin taloudenhoitajasta maalattu taulu Oulunkylästä. Tämä taloudenhoitaja edusti taiteilijalle hänen suosimansa pohjalaistaiteen naisen hyveitä: ahkeruutta, vaatimattomuutta ja juurevuutta. Eero Nelimarkan käyttämät ääriviivojen pehmeydet ja pinnan ehjät värikentät tulevat esille tässäkin maalauksessa. Hän tutustui Pariisissa ollessaan, minne hän läksi vuonna 1912, Nabis-ryhmään, jolta hän oppi näitä käytäntöjä. Hillittyä väriskaalaa noudattavat pinnat luovat kuitenkin litteän tilavaikutelman tähän maalaukseen. Itse asiassa jo nuorempana ollessaan käsityöläiskoulun iltakursseilla Vaasassa, hän jäljensi japanilaisten puupiirrosten jäljennöksiä. Hän ihaili näiden taidokasta sommittelua ja värejä. Katsotaan, että Nelimarkan rakenteellinen tyyli pohjaa pitkälti näihin käsityöläiskoulun vuosiin. Eero Nelimarkka yhdisti taiteessaan modernin ilmauksen kansalliseen aiheeseen tavalla, josta taidetta tunteva yleisö piti. Hänen tuotantonsa aiheistoa oli etenkin pohjalainen maisema ja mielentila. ==Aiheesta muualla== * Maalaus Suomen Kansallisgallerian sivuilla: Kokoelmat: Neiti Kekäläinen. ==Lähteet== Timo Huusko: Eero Nelimarkka: Neiti Kekäläinen. Teoksessa Ateneum- opas. Toim. Timo Huusko, 2007, s.86. Luokka:Suomalaiset maalaukset Luokka:Ateneumin kokoelmat
Aegean Airlines

Aegean Airlines on matkustajamäärältään Kreikan suurin lentoyhtiö. Yhtiö on kuulunut Star Allianceen kesäkuusta 2010. Skytraxin luokituksessa Aegean Airlines on neljän tähden lentoyhtiö. == Yhteistyökumppanit == Aegean Airlinesilla on codeshare-sopimukset seuraavien yhtiöiden kanssa: * Brussels Airlines * Lufthansa * Olympic Airhttp://airlineroute.net/2011/07/14/a3oa- codeshare/ * Scandinavian Airlines * TAP Air Portugal == Laivasto == Laivaston keski-ikä maaliskuussa 2023 on 9,1 vuotta. Aegean Airlinesin laivasto Konetyyppi Lukumäärä Tilauksia Huomautuksia Airbus A319-100 1 — Airbus A320-200 27 — Airbus A320neo 8 12 Airbus A321-200 6 — Airbus A321neo 12 7 Yhteensä 54 19 == Kohteet == Vuodeksi 2015 Aegean Airlines suunnittelee lentävänsä 134 kohteeseen 42 maassa. Näistä 34 ovat sisämaankohteita. === Tilauslennot === Aegean Airlines tekee myös tilauslentoja esimerkiksi Italiaan, Ranskaan, Isoon-Britanniaan, Puolaan, Israeliin, Romaniaan, Venäjälle, Ruotsiin, Sveitsiin, Tanskaan, Suomeen, Norjaan, Itävaltaan, Saksaan, Unkariin ja Ukrainaan. == Lähteet == Luokka:Kreikkalaiset lentoyhtiöt Luokka:Star Alliance
Siltanäköala

Siltanäköala on Ragnar Ekelundin (1892–1960) vuonna 1922 öljyvärein kankaalle maalaama maalaus, 50×62 cm. Ateneumin taidemuseo osti maalauksen kokoelmiinsa vuonna 1964. Siltanäköala, joka maalattiin vuonna 1922 Baijerissa, kuvastaa Ragnar Ekelundin päätymistä sommittelun arkkitehtonisuuteen ja pintavaikutelman korostumiseen. Hän oli seestynyt taiteilija, jonka ilmaisussa se näkyi selkeytymisenä. Jo kahdessa Siltanäköalaa edeltävässä Ateneumin Kangasniemen kirkkorantaa esittävässä teoksessa, vuosilta 1917 ja 1922, tämä näkyy. Ekelund aloitti uransa ekspressionistisena taiteilijana, jonka intensiiviset siveltimenvedot 1910-luvulla vaihtuivat cèzannemaiseen värinkäyttöön ja nyt, 1920-luvulla tähän uuteen viivatyyliksikin kutsuttuun ilmaisuun. Tähän vaikutti etenkin hänen vuonna 1920 tekemänsä Pariisin matka, jonka yhteydessä hän sai inspiraatiota Maurice Utrillolta ja André Derainilta. Ragnar Ekelund oli luonnontulkitsija sydämeltään. Hän kirjoitti runoja ja maalasi. Hänet miellettiin väritaiteilijaksi niin, että hänet kutsuttiin vuonna 1956 kutsutun Prisma-ryhmän jäseneksi. ==Aiheesta muualla== * Teos Suomen Kansallisgallerian sivuilla: Kokoelmat: Siltanäköala. ==Lähteet== Timo Huusko: Ragnar Ekelund: Siltanäköala. Teoksessa Ateneum-opas. Toim. Timo Huusko, 2007, s.87. Luokka: Suomalaiset maalaukset Luokka:Ateneumin kokoelmat Luokka:Maisemamaalaukset
Sean Edwards

Sean Lawrence Guy Edwards (6. joulukuuta 1986 Lontoo, Iso-Britannia – 15. lokakuuta 2013 Queensland, Australia) oli brittiläinen moottoriurheilija. Hänen isänsä Guy Edwards on entinen Formula 1 -kuljettaja. Edwards aloitti kilpa-uran vuonna 2003 Britannian Formula Ford -sarjassa, jossa hän sijoittui sarjan neljänneksi. Vuonna 2004 Edwards kilpaili Britannian Formula Renault -sarjassa sijoittuen sarjan viidenneksi. Vuonna 2005 Edwards ajoi British GT -sarjassa. Vuonna 2006 Edwards ajoi FIA GT3 Championship -sarjassa voittaen sarjan mestaruuden. Vuonna 2007 hän siirtyi FIA GT2 Championship -sarjaan. Vuodesta 2008 lähtien Edwards kilpaili Porsche Supercup -sarjassa saavuttaen urallaan kahdeksan voittoa. Vuonna 2012 Edwards voitti Dubain 24 tunnin ajon. Vuonna 2013 hän voitti muun muassa Nürburgringin 24 tunnin ajon ja toiseen kertaan Dubain 24 tunnin ajon. Edwards osallistui myös Span 24 tunnin ajoon vuonna 2007 ja Le Mansin 24 tunnin ajoon vuonna 2012. Edwards kuoli autoturmassa Australian Queenslandin radalla 15. lokakuuta 2013, jossa hän opasti 20-vuotiasta mieskuljettajaa. Koulutettavan ohjaama Porsche törmäsi seinään ja syttyi palamaan. Edwards menehtyi onnettomuudessa ja kuljettaja sai turmassa vakavia vammoja. Edwards esitti isäänsä Ron Howardin ohjaamassa Rush- elokuvassa, joka sai ensi-iltansa vain puolitoista kuukautta ennen Edwardsin kuolemaa. == Lähteet == Luokka:Brittiläiset autourheilijat Luokka:Porsche Supercup -kuljettajat Luokka:American Le Mans Series -kuljettajat Luokka:Vuonna 1986 syntyneet Luokka:Vuonna 2013 kuolleet Luokka:Moottoriurheilussa surmansa saaneet kuljettajat
Kokkeja

Kokkeja on Ester Heleniuksen (1875-1955) öljyvärein levylle kiinnitetylle kankaalle vuonna 1924 maalaama maalaus, 56×44 cm. Se hankittiin vuonna 1929 Ateneumin taidemuseon kokoelmiin. Ester Heleniuksen maalauksia kutsuttiin joskus epäsuomalaisiksi, koska niiden aiheet olivat Pariisista ja koska niiden muodonanto oli pehmeää. Nämä molemmat asiat tulevat ilmi tässä hänen Kokkeja -maalauksessaan. Etualan kokki on suomalaiselle ulkomaalaisen näköinen ja henkilöt niin pehmeitä, että he osin eivät erotu maalauksesta. Ester Helenius asui pitkiä aikoja Ranskassa, ensimmäisen kerran vuonna 1899. Hänet tunnetaan parhaiten juuri 1920- ja 1930-lukujen tuotannostaan, joka käsitti niin henkilökuvia, kirkkojen sisätiloja kuin kukka-asetelmiakin. Hän itse ihaili suomalaisen kansantaiteen värimaailmaa ja piti sitä oman väri-ilmaisunsa pohjana. ==Lähteet== Timo Huusko: Ester Helenius: Kokkeja. Teoksessa Ateneum- opas. Toim. Timo Huusko, 2007, s.88. ==Aiheesta muualla== * Teos Suomen Kansallisgallerian sivuilla: Kokkeja. Luokka: Suomalaiset maalaukset Luokka: Ateneumin kokoelmat
Ali Jahangiri

Ali Jahangiri (; s. 6. kesäkuuta 1981 Teheran, Iran) on iranilaissyntyinen suomalainen stand up -koomikko ja juontaja ja nykyinen K-Market-kauppias. Hän on tehnyt komiikkaa muun muassa ennakkoluuloista maahanmuuttajia kohtaan. Jahangiri juonsi Subin keväinä 2012 ja 2013 esittämää tositelevisio-ohjelmaa Viidakon tähtöset. Hän veti myös Yle Puheella tammikuusta 2013 vuoteen 2016 saakka radio-ohjelmaa Ali ja Husu yhdessä Abdirahim Husseinin kanssa. Kesinä 2013–2016 Jahangirilla on ollut Yle Puheella oma keskusteluohjelma nimeltä Ali Show. Alin ja Husun viimeinen osa kuultiin Yle Puheella 2. kesäkuuta 2016. Syksyllä 2016 ohjelmapaikalla alkoi uusi monikulttuuristen naisten vetämä ohjelma, jonka tuottajana Jahangiri toimii. Keväällä 2017 Jahangiri kilpaili Tanssii tähtien kanssa -ohjelman kymmenennellä tuotantokaudella. Parinsa Saana Akiolan kanssa hän putosi kisasta kolmantena.Koomikko Ali Jahangiri putosi Tanssii Tähtien Kanssa -kisasta 1\. lokakuuta 2018 julkaistiin ensimmäinen jakso englanninkielisestä podcastista How Bad Was That with Ali & James, jossa Jahangiri ja stand up -koomikko James Lórien MacDonald ottavat humoristisesti kantaa erilaisiin ajankohtaisiin asioihin. == Bisnesura == Jahangiri valmistui kauppatieteiden maisteriksi Aalto-yliopistosta 2012. Hän aloitti stand upin vuonna 2004. Jahangiri on työskennellyt muun muassa konsulttiyhtiö Trainers’ Housen projektipäällikkönä. Lisäksi hän on isänsä kanssa pitänyt Vantaalla Kauppakeskus Jumbossa smoothiekojua, jossa he ovat hyödyntäneet kauppojen hävikkihedelmiä. Syyskuussa 2021 Jahangiri ilmoitti ryhtyvänsä K-ketjun ruokakauppayrittäjäksi. Hän avasi Autotalossa Helsingin Kampissa K-Market BiiliTalo -nimisen kaupan 23. huhtikuuta 2023. == Yksityiselämä == Jahangiri tuli perheensä kanssa Suomeen pakolaisina vuonna 1991. Hänen isänsä työskenteli Iranissa sähköasentajana ja äiti sairaanhoitajana. Jahangirin nuorempi veli Efi on lääkäri ja tekee myös stand up -komiikkaa. == Dubbaukset == == Lähteet == == Aiheesta muualla == * Ali Jahangirin virallinen sivusto * Yle Areena – Ali ja Husu * Yle Areena – Ali Show * Yle Areena – Ali ja Polina Luokka:Iranilaiset henkilöt Luokka:Suomalaiset stand up -koomikot Luokka:Vuonna 1981 syntyneet Luokka:Elävät henkilöt Luokka:Suomalaiset televisiojuontajat
Mumia Abu-Jamal

Mumia Abu-Jamal (syntymänimeltään Wesley Cook, s. 24. huhtikuuta 1954 Philadelphia, Pennsylvania) on yhdysvaltalainen henkilö, joka tuomittiin vuonna 1982 poliisi Daniel Faulknerin murhasta kuolemaan. Oikeudenkäyntiä on kuitenkin usein syytetty puolueelliseksi ja Abu-Jamalin saama kuolemantuomio nousikin nopeasti kansainväliseksi Cause célèbreksi. Abu-Jamalin tapausta on tutkittu myöhemmin uudelleen, viimeksi vuonna 2011, jolloin liittovaltion valitustuomioistuin totesi hänet jälleen syylliseksi. Tuomioistuin kuitenkin muutti hänen saamansa kuolemantuomion elinkautiseksi ilman mahdollisuutta ehdonalaiseen. Ennen tuomiotaan Abu-Jamal toimi radiotoimittajana ja mustien radiotoimittajien asemaa ajaneen organisaation johtajana. Hän oli myös Mustien pantterien jäsen vuoteen 1970 asti. == Lähteet == * Mumia Abu-Jamal loses latest appeal in 1981 cop-killer case Los Angeles Times. Viitattu 3.5.2012 Luokka:Elävät henkilöt Luokka:Vuonna 1954 syntyneet Luokka:Yhdysvaltalaiset murhaajat Luokka:Yhdysvaltalaiset elinkautisvangit
Kehtolaulu (maalaus)

Kehtolaulu on Alvar Cawénin öljyvärein kankaalle maalaama teos, 56×78,5 cm, vuodelta 1921. Ateneumin taidemuseoon se tallennettiin samana vuonna 1921. Kehtolaulussa kuvataan suomalaista lapsenpiikaa talonpoikaistuvassa. Lapsenpiika tuudittaa laululla uneen kehdossa lepäävää vauvaa. Keskitetyn sommittelun seurauksena koko maalauksen väriasteikko tuntuu ilmentävän tuon laulun tunnetilaa. Alvar Cawèn kuului vuodesta 1917 alkaen Marraskuun ryhmään. Ryhmä soinnitteli maanvärejä ja tätä alettiin kutsua ”pettuleipäsinfoniaksi” niin että tästä ilmapiiristä puolestaan on tullut ensimmäisen maailmansodan ja kansalaissodasta kärsineen köyhän Suomen kansan henkisen ilmapiirin vertaus. Cawèn oli itse myös taitava pianisti. Hänen kohdallaan värien soinnutuksilla viitataan usein musikaalisen harmonian tekijöihin. ==Lähteet== Timo Huusko: Alvar Cawèn: Kehtolaulu. Teoksessa Ateneum- opas. Toim. Timo Huusko, 2007, s.91. ==Aiheesta muualla== * Teos Suomen Kansallisgallerian sivuilla: Kokoelmat: Kehtolaulu. Luokka: Suomalaiset maalaukset Luokka: Ateneumin kokoelmat
André Louis Fort

André Louis Fort (s. 20. syyskuuta 1935 Chalon-sur-Saône) on ranskalainen roomalaiskatolinen piispa. Hänet vihittiin papiksi 8. huhtikuuta 1962 ja nimitettiin Perpignan-Elnen hiippakunnan koadjuuttoripiispaksi 18. helmikuuta 1995. Piispaksi konsekroinnin suoritti 9. heinäkuuta Jean-Berchmans-Marcel- Yves-Marie-Bernard Chabbert, jota avustivat Raymond Gaston Joseph Séguy ja Maurice-Adolphe Gaidon.Catholic-Hierarchy.org: Bishop André Louis Fort Fortista tuli 16. tammikuuta 1996 Perpignan-Elnen piispa. 28. marraskuuta 2002 hänet nimitettiin Orléansin piispaksi, joksi hänet asetettiin 5. tammikuuta 2003 ja jona hän toimi, kunnes jäi eläkkeelle 27. heinäkuuta 2010. Joulukuussa 2018 Fort tuomittiin alioikeudessa kahdeksan kuukauden ehdolliseen vankeusrangaistukseen lapsen seksuaalisen hyväksikäytön peittelystä. == Lähteet == Luokka:Ranskalaiset piispat Luokka:Katoliset piispat Luokka:Vuonna 1935 syntyneet Luokka:Elävät henkilöt
Luis del Castillo Estrada

Luis del Castillo Estrada (s. 21. kesäkuuta 1931 Montevideo) on uruguaylainen roomalaiskatolinen piispa. Hänet vihittiin jesuiittain papiksi 30. heinäkuuta 1966 ja nimitettiin Montevideon arkkihiippakunnan vihkipiispaksi sekä Tarasa in Numidian titulaaripiispaksi 9. huhtikuuta 1988. Piispaksi vihkiminen seurasi 11. kesäkuuta. Pääkonsekraattorina toimi José Gottardi Cristelli, jota avustivat Carlos Parteli Keller ja Orlando Romero Cabrera.Catholic- Hierarchy.org: Bishop Luis del Castillo Estrada, S.J. Del Castillo Estrada sai 21. joulukuuta 1999 nimityksen Melon piispaksi, jona hän toimi, kunnes jäi eläkkeelle 13. kesäkuuta 2009. == Lähteet == Luokka:Uruguaylaiset piispat Luokka:Katoliset piispat Luokka:Jesuiitat Luokka:Vuonna 1931 syntyneet Luokka:Elävät henkilöt
Lucien Charles Gilbert Daloz

Lucien Charles Gilbert Daloz (9. lokakuuta 1930 Syam – 31. heinäkuuta 2012) oli ranskalainen roomalaiskatolinen arkkipiispa. Hänet vihittiin papiksi 29. kesäkuuta 1955 ja nimitettiin Langresin hiippakunnan johtoon 5. elokuuta 1975. Piispaksi vihkiminen seurasi 19. lokakuuta. Pääkonsekraattorina toimi Claude- Constant-Marie Flusin, jota avustivat Alfred-Joseph Atton ja Gilbert-Antoine Duchêne.Catholic-Hierarchy.org: Archbishop Lucien Charles Gilbert Daloz Daloz sai 12. joulukuuta 1980 nimityksen Besançonin arkkipiispaksi, jona hän toimi, kunnes erosi tehtävistään 13. elokuuta 2003. == Lähteet == Luokka:Ranskalaiset papit Luokka:Katoliset arkkipiispat Luokka:Vuonna 1930 syntyneet Luokka:Vuonna 2012 kuolleet
Das Komödienhaus

Das Komödienhaus (Comoedienhaus) oli puurakenteinen teatteri- ja tanssiaisrakennus Viipurissa. Se rakennettiin varuskuntakaupungin upseeriston ja heidän perheidensä huvittelutarpeita tyydyttämään.Näyttämöllä, sivu 19 Talon tarkkaa rakentamisajankohtaa ei tiedetä, todennäköisesti se rakennettiin 1770-luvulla. Viipurin varuskunta oli kooltaan merkittävä. Teatteriharrastus yleistyi sen parissa varsinkin kuvernööri Nikolai Heinrich von Engelhardtin kaudella 1766–1778.Alati kiertueella, sivu 38 Komödienhausin tiedetään sijainneen Viipurin linnan ja Pyhän Annan kruunun linnoitusten tienoilla Tervaniemen puolella. Sen arkkitehtonisista ratkaisuista ei ole säilynyt tietoja jälkipolville. 1700-luvun Viipurin taide-elämään vaikutti voimakkaasti saksankielinen kauppiasväestö ja Pietarin läheisyys.http://kotisivukone.fi/files/tmitraditionaali.tarjoaa.fi/kulttuuriklubi_luentojulk11.pdf Viipuri oli erillään ruotsalaisesta valtioyhteydestä vuodesta 1721 alkaen, joten sen taidemaailman kehitys poikkesi muusta Suomesta. Komödienhausin toiminta oli lähinnä saksankielistä, suomenkielinen teatteritoiminta vakiintui Viipurissa 1800-luvun lopulla. Taloa käytettiin myös naamiaisten järjestämiseen. Sekä näytännöt että naamiaiset lienevät olleet huomattavia seurapiiritapahtumia.Alati kiertueella, sivu 39 Komödienhaus oli aktiivikäytössä 1830-luvulle asti, jolloin alettiin rakentaa kiviteatteria, jossa myöhemmin oli suomenkielistä näyttämötoimintaa, kuten Viipurin Kaupunginteatteri. Komödienhausin taiteellisesta toiminnasta 1700-luvun puolella on hyvin vähän tietoa. Kun kuvernööri Engelhardtin kausi päättyi, myös viipurilainen teatteriharrastus hiipui. Uutta nostetta toi Pietarin keisarillisen saksalaisen teatterin perustaminen vuonna 1804 ja seuraavana vuonna Viipurissa toimintansa aloittanut saksankielinen lukio. Keväällä 1805 Viipuriin saapui teatterinjohtaja Carl Johann Rundthaler (s. noin 1767) seurueineen, ja jäi vajaaksi vuodeksi. Tämän jälkeen Viipuri vakiinnutti asemansa teatteriseurueiden kiertuekartoilla. Kaupungissa työskentelivät muun muassa näyttelijät Carl Lessmann, Johann Gottfried Biensfeldt ja Wilhelm Piwko.Alati kiertueella, sivut 39 ja 40 ==Lähteet== * Sven Hirn: Alati kiertueella: teatterimme varhaisvaiheet vuoteen 1870. Helsinki: Yliopistopaino, 1998. ISBN 951-570-377-8 (nidottu) * Pentti Paavolainen, Aino Kukkonen: Näyttämöllä: teatterihistoriaa Suomesta. Helsinki: WSOY, 2005. ISBN 951-0-28527-7 (sidottu) ===Viitteet=== Luokka:Viipurin entiset rakennukset ja rakennelmat Luokka:Viipurin teatterit